கேள்வி: டன் மலை பற்றி நீங்கள் என்ன அறிந்துள்ளீர்கள்?
பதில்: டன் மலை (''Dun Mountain'') என்பது நியூசிலாந்து தெற்குத் தீவு டாஸ்மான் மாவட்டத்தில் நெல்சன், நியூசிலாந்து நகருக்கு அருகில் உள்ள ரிச்மண்ட் மலைத்தொடரில் உள்ள ஒரு மலை ஆகும். இது பெலோரஸ், மைதாய் மற்றும் ரோடிங் ஆறுகளின் நீர்ப்பிடிப்புகளுக்கு இடையில் அமைந்துள்ளது. மலை அதன் பழுப்பு நிறத்திற்காக பெயரிடப்பட்டது. மலையை உருவாக்கும் அல்ட்ராமாஃபிக் பாறையால் இந்த பழுப்பு நிறம் ஏற்படுகிறது. அல்ட்ராமாஃபிக் பாறை வெப்பம், காற்று மற்றும் அழுத்தத்தின் காரணமாக இந்த நிறத்திற்கு மாறுகிறது. மேலும், இந்தப் பாறையின் மண்ணில் அதிக கன உலோக உள்ளடக்கம் இருப்பதால் தாவர வளர்ச்சியும் தடைபடுகிறது. பெர்மியனில் பூமியின் மேலடுக்கில் உருவான அல்ட்ராமாஃபிக் பாறை இப்போது டன் மலை ஓபியோலைட் வளையத்தின் ஒரு பகுதியாக உள்ளது. 1859 ஆம் ஆண்டில் பாறை வகை டூனைட் மலையில் முதன்முதலில் அடையாளம் காணப்பட்டு அதன் பெயரிடப்பட்டது. 1850 மற்றும் 1865 ஆம் ஆண்டுகளுக்கு இடையில் குரோமைட் மற்றும் செப்பு சிறிய வைப்புக்கள் நியூசிலாந்தின் முதல் தொடருந்துப் பாதையைக் கட்டுவதற்கு வழிவகுக்கும் மலையிலிருந்து வெட்டி எடுக்கப்பட்டன.